Konačno nevidljivi dopredsjednik! (6/9/01) - 2001-09-06
Christian Science Monitor piše da je nepojavljivanje dopredsjednika Cheneya u javnosti posljedica većeg samopouzdanja predsjednika Busha
donosi članak pod naslovom – U posljednje vrijeme Dick Cheney je samo dopredsjednik. Ovih dana gospodin Cheney je vidljiv kao i stealth bombarder. Niti se vidi niti se čuje. Ponekad progovori na nekom prijemu i to je sve. On je i naravno dalje blizak predsjedniku Bushu, nazoči i dalje svim sastancima, ali uglavnom ima ulogu tradicionalnog dopredsjednika države – napominje . Zašto se situacija promijenila? Zato što je energetski plan gospodina Cheneya naišao na kontroverzne reakcije, zato što je već tri puta nakon inauguracije imao zahvate na srcu i zato što predsjednik sve više vjeruje ostalim suradnicima, pa i samom sebi. No, zvijezda Dicka Cheneya još će dugo sjati – napominje bostonski dnevnik. piše i o tome da je prvi put u 15 godina zabilježen pad u prodaji osobnih računala. Amerikanci su se izgleda umorili kupovati kompjutore svake dvije godine, često zaboravljajući zašto to uopće rade. Mnogi su shvatili da im uopće nisu potreni skupi i moderni kompjutori i da ih u potpunosti zadovoljava onaj od prije dvije godine. Hewlett-Packard i Compaq nisu izdržali i ujedinjuju se. U posljednjem kvartalu te su dvije kompanije imale gubitak od 305 milijuna dolara. 66 posto kućanstava u Sjedinjenim Državama ima barem jedno računalo, a u Zapadnoj Europi i Japanu procjena je da polovica kućanstava ima kompjuter. Sada se na kompjuter gleda kao na hladnjak ili televizor, a priznajte – ne mjenjate baš frižider i televizor svake dvije godine - ističe autor članka u bostonskom dnevniku. piše o zapadnoeuropskoj valuti euru, odnosno o zabrinutosti mnogih stanovnika Europske Unije da će izgubiti veliki dio novca u domicilnim valutama. Zato sada oni koji su skrivali novac po kući nose gotovinu u automobilu do susjedne države i mjenjaju svoju valutu za dolar. Euro će postati platežno sredstvo od 1. siječnja, a od 1. ožujka sve će zapadnoeuropske valute postati bezvrijedan papir ukoliko nisu zamijenjene za euro. Medjutim, sve banke u tom dijelu Europe moraju prijaviti svaku transakciju veću od 15 tisuća njemačkih maraka. Od kraja prošle godine Njemačka središnja banka je prijavila protok gotovog novca u visini od 12 i pol milijardi maraka. Zato nije nikakvo čudo da na, recimo, prijelazu iz Njemačke u Švicarsku carinici pretražuju automobile u potrazi za većim količinama novca. “Razumijem zašto se to radi – rekao je jedan od sugovornika New York Timesa – ali posljednji put to mi se dogodilo kada sam pokušao ući u Istočnu Njemačku!”